b"\n_START_ARTICLE_\nHend\xc5\xbeer\n_START_SECTION_\nKronolo\xc5\xa1ki polo\xc5\xbeaj in dol\xc5\xbeina vladanja\n_START_PARAGRAPH_\nNatan\xc4\x8den Hend\xc5\xbeerjev kronolo\xc5\xa1ki polo\xc5\xbeaj v Trinajsti dinastiji ni znan zaradi nezanesljivosti vladavin njegovih predhodnikov v tej dinastiji. Egiptolog Darrell Baker mu pripisuje enaindvajseto, Ryholt dvaindvajseto, J\xc3\xbcrgen von Beckerath pa sedemnajsto mesto v dinastiji. Sporen je tudi njegov predhodnik. Baker in Ryholt sta prepri\xc4\x8dana, da je to bil Vegaf. Ker se slednji v\xc4\x8dasih zamenjuje s Sobekhotepom II., je tudi Hend\xc5\xbeerjev polo\xc5\xbeaj nezanesljiv. _NEWLINE_Najvi\xc5\xa1ji dokazan datum Hend\xc5\xbeerjevega vladanja je, 15. dan 4. meseca sezone poplav v 5. letu njegovega vladanja. Kim Ryholt trdi, da dva kontrolna zapisa na kamnitih blokih njegovega nedokon\xc4\x8danega piramidnega kompleksa dokazujeta, da je vladal najmanj 3 ali 4 leta, 3 mesece in 5 dni.  Kontrolna zapisa sta datirana v 'leto 1 I aket dan 10' in 'leto 5 IV aket dan 15' njegovega vladanja. V kontolnih zapisih so tudi imena treh uradnikov, vklju\xc4\x8denih v gradnjo piramide: dvornega komornika Senebtifija, komornika Amenija in komornika \xc5\xa0ebenuja. Slednji je dokazan tudi v drugih virih."